Jen Sincero. Jen Sincero (1965-yil 7-avgustda tugʻilgan) – New York Times gazetasi maʼlumotlariga koʻra bestseller motivatsion asarlar muallifi, maʼruzachi va biznes murabbiyi. Hayoti. Jen Sincero 1965-yil 7-avgustda Nyu-Yorkning Vestchester shahrida tugʻilgan. Italiyalik shifokor Domenico Sincero va Susan Sincerolarning qizi. U dastlab Briarcliff oʻrta maktabida va keyinchalik Kolorado kollejida oʻqigan. U yerda 1987-yilda ingliz tili boʻyicha bakalavr darajasini olgan. Sincero 1990-yillarda "CBS/Epic Records" kompaniyasining marketing boʻlimida ishlagan va shu vaqt ichida u oʻzining „Crotch“ nomli birinchi guruhiga asos solgan. Sinsero 1996-yilda Nyu-Meksiko shtatining Alburquerque shahriga koʻchib oʻtgan. Karyerasi. 2000-yilda Sincero Los-Anjelesga (Kaliforniya)ga koʻchib oʻtdi va mustaqil ijod qila boshladi. Uning 2003-yilda "MTV Books" nashriyoti orqali chiqargan „"Donʼt Sleep With Your Drummer"“ nomli kitobi rok guruhi haqidagi yarim avtobiografik roman hisoblanadi. 2005-yilda "Simon & Schuster" nashriyoti tomonidan chop etilgan „"The Straight Girl’s Guide to Sleeping With Chicks"“ ikkinchi kitobi esa milliy bestsellerga aylandi. 2008-yilda Sincero „Ladies Who Launch“ nomli ayollar tadbirkorlik tashkiloti uchun biznesni rivojlantirish haqida seminarlar oʻtkazdi. Uning uchinchi kitobi "You Are A Badass: How to Stop Doubting Your Greatness and Start Living an Awesome Life" esa 2013-yilda "Running Press" nashriyoti tomonidan chop etilib, 5 milliondan ortiq nusxada sotilgan. Asar The New York Times bestselleriga aylanib, 40 dan ortiq tillarga tarjima qilingan. Mukofotlari. 2014-yilda Sinceroning „You Are a Badass“ nomli hikoyasi unga Amerika audio nashriyotlari assotsiatsiasi tomonidan audiokitoblar uchun beriladigan Audie mukofotini keltirdi. 2015-yilda „You Are a Badass“ "New York Times" bestselleriga aylandi va besh yildan ortiq vaqt davomida New York Times bestsellerlari roʻyxatida dastlabki oʻntalikda turdi. Uning „Badass Habits“ asari 2022-yilda shaxsiy rivojlanish boʻyicha Audie mukofotining nominanti boʻldi.